rejauldu/bengali-wikipedia huggingface dataset:
উস্তাদ গোলাম সাদিক খান (২২ আগস্ট ১৯৩৯ - ১৫ মে ২০১৬) ছিলেন  রামপুর-সহসওয়ান ঘরানার হিন্দুস্তানি শাস্ত্রীয় সংগীতের কণ্ঠশিল্পী।   সাঙ্গীতিক জীবন  গোলাম সাদিক খান নয় বৎসর বয়সে ভারতীয় সঙ্গীতের সারঙ্গী বাদক পিতা উস্তাদ গোলাম জাফর খানের কাছে সঙ্গীতে দীক্ষিত হন। পরবর্তীতে, তিনি শিল্পকলায় পদ্মভূষণ পুরস্কার বিজয়ী  উস্তাদ মুস্তাক হুসেইন খানের কাছে  রামপুর-সহসওয়ান ঘরানার শাস্ত্রীয় সঙ্গীতে তালিম নেন।    তিনি ঠুমরি, দাদরা, ভজনসহ  খেয়াল গায়কিতে পারদর্শিতা অর্জন করেন।  যুক্তরাজ্য, অস্ট্রেলিয়া, সৌদি আরব, ওমান, মরিশাস, সিঙ্গাপুর, হংকং, ইন্দোনেশিয়া, থাইল্যান্ড, চীন, আফগানিস্তান-সহ দেশ-বিদেশের নানা স্থানে সঙ্গীত পরিবেশন করেছেন। তিনি অল ইন্ডিয়া রেডিও এবং দূরদর্শনের  শীর্ষস্থানীয় শিল্পী ছিলেন।  সঙ্গীত জীবনে বহু ছাত্রদের তিনি প্রশিক্ষণ দিয়েছেন। বলিউডের নেপথ্য সঙ্গীতশিল্পী  জসপিন্দর নরুলা, তার পুত্র, খেয়াল ও গজল শিল্পী উস্তাদ গুলাম আব্বাস খান  তাদের অন্যতম। এছাড়াও তার পৌত্র গোলাম হাসান খানও তার প্রশিক্ষণে  হিন্দুস্তানি শাস্ত্রীয় সংগীতের একজন কণ্ঠশিল্পী হন।  গোলাম সাদিক খান দিল্লি বিশ্ববিদ্যালয়ের সঙ্গীত অনুষদে বরিষ্ঠ প্রভাষক হিসাবে অধ্যাপনা করেছেন। প্রসঙ্গত,  গোলাম সাদিক খান ছিলেন মুস্তাক হুসেইন খানের জামাতা।  ২০০৫ খ্রিস্টাব্দে শাস্ত্রীয় সঙ্গীতে অবদানের জন্য   গোলাম সাদিক খান দেশের চতুর্থ সর্বোচ্চ বেসামরিক পুরস্কার পদ্মশ্রী পান।    মৃত্যু  উস্তাদ গোলাম সাদিক খান ২০১৬ খ্রিস্টাব্দের ১৫ (রবিবার) ৭৬ বৎসর বয়সে নিউ দিল্লিতে প্রয়াত হন।    তথ্যসূত্র   বিষয়শ্রেণী:দিল্লি বিশ্ববিদ্যালয়ের শিক্ষক বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:২০১৬-এ মৃত্যু বিষয়শ্রেণী:১৯৩৯-এ জন্ম
হাড়িরাজার গড় হল পশ্চিমবঙ্গের মুর্শিদাবাদ জেলার কান্দি মহকুমার ফতেপুর অঞ্চলে অবস্থিত একটি প্রত্নস্থল। লোকপ্রবাদ অনুসারে, মোগল বাদশাহ আকবরের আমলে এখানে হাড়িরাজা ফতেসিংহ-এর গড়বাড়ি ছিল। বর্তমানে কিছু ভাঙা ইটের স্তুপ ও খালনালা সেই বিস্মৃত অতীতের প্রমাণ দেয়।ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ৩৩-৩৪ হাড়িরাজা ফতেসিংহ কিংবদন্তি অনুসারে, এই অঞ্চল আকবরের আমলে ফতেসিংহ নামে এক নিম্নবর্গীয় হাড়িজাতির রাজর অধীনে ছিল। তার রাজত্ব ছিল মুর্শিদাবাদের কান্দি ও ভরতপুর থানার সম্পূর্ণ এবং বরোঁয়া ও গোকর্ণ অঞ্চলের কিছুটা অংশ নিয়ে গঠিত ফতেপুর পরগণায়।মানসিংহের জনৈক সেনাধ্যক্ষ বুন্দেলখন্ডবাসী জিঝোতিয়া ব্রাহ্মণ সবিতাচাঁদ দীক্ষিত এই হাড়িরাজাকে পরাজিত করে ফতেপুর পরগণা দিল্লী সুলতানতের অধীন করেন। ফতেসিংহ এর বিরুদ্ধে প্রচণ্ড প্রতিরোধ-সংগ্রাম করেছিলেন, বশ্যতা স্বীকার করেননি। শত্রুপক্ষের অনেক সৈনিকের মুণ্ড এখানে ধরাশায়ী হয়েছিল, যে কারণে হাড়িরাজার গড়টি এখনও 'মুণ্ডমালা' নামে পরিচিত। তথ্যসূত্র  বিষয়শ্রেণী:পশ্চিমবঙ্গের প্রত্নস্থল বিষয়শ্রেণী:বাংলার প্রত্নস্থল বিষয়শ্রেণী:মুর্শিদাবাদ জেলা
চুখাংফা (; ) আহোম সাম্রাজ্যের চতুর্থ রাজা ছিলেন। তিনি তৃতীয় আহোম রাজা সুবিনফার পুত্র ছিলেন। আহোম রাজাদের তালিকা তার শাসনকালে আহোম সাম্রাজ্য প্রতিবেশী রাজ্যের সহিত যুদ্ধ জড়িত হয়। আহোম সাম্রাজ্য ১৩২৪ সালে কমতা রাজ্যের রাজা প্রতাপধ্বজের সহিত যুদ্ধ ঘোষণা করে। যুদ্ধটি বহুদিন ব্যাপী চলেছিল।  কিন্তু চুখাংফা কমতা রাজ্যের রাজা প্রতাপধ্বজের বোন রজনীকে বিবাহ করার পর যুদ্ধের মীমাংসা হয়।  তথ্যসূত্র  বিষয়শ্রেণী:আহোম রাজা বিষয়শ্রেণী:আহোম রাজ্য বিষয়শ্রেণী:১৩শ শতাব্দীতে জন্ম বিষয়শ্রেণী:১৩৩০-এর দশকে মৃত্যু
সাঈদ আনোয়ার বলতে যাদেরকে বোঝানো হতে পারে;   সাঈদ আনোয়ার - (জন্ম৬ সেপ্টেম্বর ১৯৬৮) একজন পাকিন্তানী উদ্বোধনী ব্যাটসমান যিনি পাকিস্তান জাতীয় ক্রিকেট দলের ১৯৮৯ থেকে ২০০৩ সাল পর্যন্ত খেলছেন।   সাঈদ আনোয়ার (ক্রিকেটার) - (জন্ম: ১২ ডিসেম্বর ১৯৭৮) একজন পাকিস্তানি প্রথম শ্রেণির ক্রিকেটার।   আরও দেখুন  সাঈদ আহমেদ -(জন্ম: ১ অক্টোবর, ১৯৩৭) ব্রিটিশ ভারতে জন্মগ্রহণকারী সাবেক পাকিস্তানি আন্তর্জাতিক ক্রিকেটার ও অধিনায়ক।
আরতি ছিলেন মিশরের পঞ্চবিংশ রাজবংশের নুবীয় রাজার স্ত্রী। Aidan Dodson & Dyan Hilton: The Complete Royal Families of Ancient Egypt. Thames & Hudson, 2004, , p.236-238  আরতি ছিলেন রাজা পিয়ের কন্যা এবং শেবিতকুর স্ত্রী। তিনি কার্নাক এর কায়রো মূর্তি নং ৪৯১৫৭ থেকে পরিচিত। হরেমাক্ষেতের একটি মূর্তির গোড়ায় তার নাম উল্লেখ রয়েছে।Dows Dunham and M. F. Laming Macadam, Names and Relationships of the Royal Family of Napata, The Journal of Egyptian Archaeology, Vol. 35 (Dec., 1949), pp. 142  তাকে এল-কুরুর সমাধিস্থলে, কু.৬-এর সমাধিতে সমাহিত করা হয়েছিল।     তথ্যসূত্র   বিষয়শ্রেণী:খ্রিস্টপূর্ব ৮ম শতাব্দীর মিশরীয় ব্যক্তি বিষয়শ্রেণী:খ্রিস্টপূর্ব ৭ম শতাব্দীর মিশরীয় ব্যক্তি বিষয়শ্রেণী:খ্রিস্টপূর্ব ৭ম শতাব্দীর পাদ্রী বিষয়শ্রেণী:খ্রিস্টপূর্ব ৮ম শতাব্দীর পাদ্রী বিষয়শ্রেণী:প্রাচীন মিশরীয় পুরোহিত বিষয়শ্রেণী:মিশরের পঞ্চবিংশ রাজবংশের রাজকুমারী বিষয়শ্রেণী:মিশরের পঞ্চবিংশ রাজবংশের রানী সহধর্মিণী বিষয়শ্রেণী:খ্রিস্টপূর্ব ৭ম শতাব্দীর মিশরীয় নারী বিষয়শ্রেণী:খ্রিস্টপূর্ব ৮ম শতাব্দীর মিশরীয় নারী
নর-নারায়ণ () হলেন হিন্দুধর্মের দুই জন দেবতা। এঁরা যুগলমূর্তিতে পূজিত হন। নর-নারায়ণ বিষ্ণুর যমজ ভ্রাতৃ-অবতার। নর-নারায়ণ ধারণায়, মানবাত্মা নর হলেন দিব্যাত্মা নারায়ণের চিরসঙ্গী।  ভারতীয় মহাকাব্য মহাভারত অনুসারে, কৃষ্ণ হলেন নারায়ণ ও অর্জুন হলেন নর। নর-নারায়ণের বৃত্তান্ত ভাগবত পুরাণ-এও কথিত হয়েছে। হিন্দুরা বিশ্বাস করেন, এই যুগ্মদেবতা বদ্রিনাথে বাস করেন। এখানেই তাদের সর্বাপেক্ষা গুরুত্বপূর্ণ মন্দিরটি অবস্থিত।  স্বামীনারায়ণ ধর্মে নর-নারায়ণের যুগলমূর্তির ব্যাপক পূজা প্রচলিত। এই ধর্মের অনুগামীদের মতে, উক্ত ধর্মের প্রতিষ্ঠাতা স্বামীনারায়ণ নারায়ণের অবতার।  মহাভারত অনুসারে, মহাদেব (শিব)  নর-নারায়নের সাথে যুদ্ধে পরাস্ত হয়েছিলেন; নারায়ন মহাদেবের গলা চেপে ধরেছিলেন।   তথ্যসূত্র    পৌরাণিকা (বিশ্বকোষ হিন্দুধর্ম), প্রথম খণ্ড, ফার্মা কেএলএম প্রাইভেট লিমিটেড, কলকাতা, ২০০১  বিষয়শ্রেণী:ঋষি বিষয়শ্রেণী:অবতার বিষয়শ্রেণী:হিন্দু দেবতা বিষয়শ্রেণী:বিষ্ণুর অবতার বিষয়শ্রেণী:কৃষ্ণের রূপভেদ বিষয়শ্রেণী:স্বামীনারায়ণ সম্প্রদায়
তেজকুনিপাড়া বাংলাদেশের রাজধানী ঢাকা শহরের তেজগাঁও থানার অবস্থিত একটি এলাকা ।  এর পাশে ফার্মগেট   অবস্থিত।   অবস্থান  এর ভৌগোলিক স্থানাঙ্কগুলি হল ২৩° ৪৬' ০" উত্তর, ৯০° ২৪' ০" পূর্ব। এটি ফার্মগেট এলাকার কাছাকাছি। এর পশ্চিম দিকে মনিপুরী পাড়া, উত্তর দিকে পশ্চিম নাখালপাড়া  এবং দক্ষিণ দিকে ফার্মগেট  অবস্থিত।   ব্যাংক  অনেক গুরুত্বপূর্ণ ব্যাংক যেমন সোনালী ব্যাংক লিমিটেড, তেজকুনিপাড়ায়  জনতা ব্যাংক লিমিটেড রয়েছে   শিক্ষা  গত পঞ্চাশ বছরে তেজকুনিপাড়া অনেক বিখ্যাত স্কুল ও কলেজের আবাসস্থল, যেমন-সরকারি বিজ্ঞান কলেজ, গবর্নমেন্ট সায়েন্স হাই স্কুল, হলি ক্রস উচ্চ বালিকা বিদ্যালয়, হলি ক্রস কলেজ, ঢাকা, বটমলি হোম গার্লস হাই স্কুল, এবং তেজগাঁও সরকারি উচ্চ বিদ্যালয়।   গুরুত্বপূর্ণ কাঠামো   পবিত্র রোজারি চার্চ  পীর-মা মসজিদ  বটমলে হোম এতিমখানা    তথ্যসূত্র   বিষয়শ্রেণী:ঢাকার পাড়া বিষয়শ্রেণী:ঢাকা বিষয়শ্রেণী:ঢাকা জেলা
বৈশ্বিক পাতন বা গ্রাসোপারের প্রভাব হলো একটি ভূ-রাসায়নিক প্রক্রিয়া যার মাধ্যমে নির্দিষ্ট রাসায়নিকগুলো, বিশেষত ধ্রুবক জৈব দূষণকারী পদার্থগুলো (পিওপি) পৃথিবীর উষ্ণতর অঞ্চল থেকে শীতল অঞ্চল বিশেষ করে মেরু এবং পর্বতের শীর্ষগুলোতে স্থানান্তরিত হয়। বৈশ্বিক পাতন ব্যাখা করে যে, কেন আর্কটিক পরিবেশে এবং সেখানে বসবাসকারী প্রাণী ও মানুষের দেহে ধ্রুবক জৈব দূষণকারী পদার্থগুলোর তুলনামূলক বেশি ঘনত্ব পাওয়া গিয়েছে, যদিও এই অঞ্চলগুলোতে অধিকাংশ রাসায়নিক উল্লেখযোগ্য পরিমাণে ব্যবহার করা হয়নি।  পদ্ধতি গবেষণাগারে পানীয় তৈরিতে অথবা বিভিন্ন রাসায়নিক দ্রব্যাদি পরিশোধনে নিযুক্ত পাতনে ব্যবহৃত নীতিমালাগুলোর মাধ্যমে বৈশ্বিক পাতন প্রক্রিয়াটি বুঝতে পারা যায়। এই প্রক্রিয়াগুলোতে, কোনো পদার্থ তুলনামূলক উচ্চ তাপমাত্রায় বাষ্পীভূত হয় এবং তারপর এই বাষ্প নিম্ন তাপমাত্রার অঞ্চলের দিকে ভ্রমণ করে ও সেখানে ঘনীভূত হয়। যেকোনো নির্দিষ্ট রাসায়নিক দ্রব্যের জন্য বিশ্বব্যাপী একই ঘটনা ঘটে। যখন রাসায়নিকগুলো পরিবেশে মুক্ত করে দেয়া হয়, তখন পারিপার্শ্বিক উষ্ণ তাপমাত্রায় কিছু পদার্থ বাষ্পীভূত হয়, তাপমাত্রা শীতল হওয়া অবধি বাষ্পগুলো বাতাসে ঘুরে বেড়ায় এবং তারপর ঘনীভবন ঘটে। রাসায়নিকগুলোর উষ্ণতর থেকে শীতলতর জলবায়ুতে স্থানান্তরের জন্য অথবা ঋতু পরিবর্তনের জন্য তাপমাত্রা অধিক পরিমাণে হ্রাস পেলে অধঃক্ষেপণ ঘটতে পারে। মূল প্রভাবটি হলো নিম্ন থেকে উচ্চ ল্যাটিচিউড এবং অলটিচিউডে বায়ুমন্ডলীয় পরিবহন। যেহেতু বৈশ্বিক পাতন একটি অপেক্ষাকৃত ধীর প্রক্রিয়া যা ক্রমাগত বাষ্পীভবন / ঘনীভবন চক্রের উপর নির্ভর করে, তাই এটি শুধুমাত্র অর্ধ-উদ্বায়ী রাসায়নিক দ্রব্যগুলোর জন্য কার্যকর, যেগুলো পরিবেশে খুব ধীরে ধীরে ভাঙে, যেমন- ডিডিটি, পলিক্লোরিনেটেড বাইফেনাইলস ও লিন্ডেন।  বৈশ্বিক পাতনের প্রভাব পৃথিবীর বিভিন্ন অংশের বায়ুমন্ডল, জলমণ্ডল অথবা জীবমণ্ডলে যেকোনো নির্দিষ্ট রাসায়নিক দ্রব্যের ঘনত্বের সাথে যে অক্ষাংশ থেকে স্যাম্পলটি সংগ্রহ করা হয়েছিল তার একটি সম্পর্ক স্থাপনের মাধ্যমে বিভিন্ন গবেষণায় প্রভাবটি পরিমাপ করা হয়েছে। উদাহরণস্বরূপ, পানি, লাইকেন ও গাছের ছালে পরিমাপকৃত পিসিবি, হেক্সাক্লোরোবেনজিন এবং লিন্ডেনের পরিমাণ  উচ্চতর অক্ষাংশে অধিক দেখানো হয়েছে।  প্রভাবটি আরও দেখায় যে, কেন আর্কটিক ও উচ্চ অলটিচিউড অঞ্চলগুলোর নমুনায় কিছু নির্দিষ্ট কীটনাশক পাওয়া যায় যেগুলোর কোনো কৃষি কার্যক্রম এই অঞ্চলগুলোতে নেই, এবং কেন আর্কটিকের আদিবাসীদের মধ্যে এখনও পর্যন্ত মাপা কিছু নির্দিষ্ট পিওপির সর্বোচ্চ বডি বার্ডেন পাওয়া যায়। সাম্প্রতিক গবেষণাগুলো এই সিদ্ধান্তে এসেছে যে, অধিকাংশ দূষণকারী পদার্থগুলোর অনুষ্ণ অঞ্চলে সঞ্চারিত হওয়ার ক্ষেত্রে, বৈশ্বিক পাতন অপেক্ষা শীতলতর অঞ্চলে তাদের ধীর অধঃপতন অধিকতর দায়ী। ক্লোরোফ্লোরোকার্বনের মতো উচ্চ উদ্বায়ী ও ধ্রুবক পদার্থগুলো এর ব্যতিক্রম।Schenker, Scheringer, Hungerbühler: Do Persistent Organic Pollutants reach a thermodynamic equilibrium in the global environment? Environmental Science & Technology, 2014, .Fabio Bergamin: The result of slow degradation, ETH News, 2014.  আরও দেখুন স্টকহোম কনভেনশন  তথ্যসূত্র  আরও পড়ুন     বহিঃসংযোগ  গ্রাসোপারের প্রভাব এবং বায়ু দূষণকারী দ্রব্যাদির ঝুঁকি অনুসন্ধান, এনভায়রনমেন্ট কানাডা.  বিষয়শ্রেণী:বৈশ্বিক পরিবেশগত আলোচ্য বিষয় বিষয়শ্রেণী:কীটনাশকের পরিবেশগত প্রভাব বিষয়শ্রেণী:সুমেরুর পরিবেশ বিষয়শ্রেণী:দূষণ বিষয়শ্রেণী:বায়ু দূষণ
বুড়িচং আনন্দ পাইলট সরকারি উচ্চ বিদ্যালয় হচ্ছে বাংলাদেশের কুমিল্লা জেলার বুড়িচং উপজেলায় অবস্থিত একটি উচ্চ মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯২০ সালে।    ইতিহাস  ১৯১৪ সালে কুমিল্লা জেলার শিক্ষার মান বৃদ্ধির উদ্দেশ্যে মিডল স্কুল (এম. ই.) প্রতিষ্ঠার মাধ্যমে বিদ্যালয়টির যাত্রা শুরু হয়। ১৯২০ সালে বিদ্যালয়টি মাধ্যমিক বিদ্যালয়ে উন্নীত হয়। ১৯২৫ সালে কলকাতা বিশ্ববিদ্যালয় -এর অধীনে ম্যাট্রিকুলেশন পরীক্ষায় অংশ নেওয়ার পাশাপাশি বিদ্যালয়ের নাম পরিবর্তন করে বুড়িচং আনন্দ উচ্চ বিদ্যালয় রাখা হয়। তৎকালীন শিক্ষানুরাগী ব্যক্তি শ্রী আনন্দ ভট্টাচার্যের প্রতি সম্মান রেখেই আনন্দ নাম যোগ করা হয়। ১৯৮৬ সালে বিদ্যালয়টি জাতীয়কৃত হলে নাম পরিবর্তিত হয়ে বুড়িচং আনন্দ পাইলট সরকারি উচ্চ বিদ্যালয় উচ্চ বিদ্যালয় হয়।   শিক্ষা কার্যক্রম  বিদ্যালয়টিতে ছেলে-মেয়ে উভয়ের অধ্যয়নের সুযোগ থাকে। বর্তমানে এ বিদ্যালয়ে ষষ্ঠ থেকে দশম শ্রেণি পর্যন্ত শিক্ষাদান করা হয়। বিদ্যালয়ে শুধুমাত্র একটি শিফট পরিচালিত হয়।   ইউনিফর্ম   ছেলেদের সাদা শার্ট , সাদা প্যান্ট , সাদা কেডস্  এবং কালো বেল্ট    মেয়েদের সাদা কামিজ , কামিজের উপর সাদা ক্রস বেল্ট , কোমরে সাদা বেল্ট , সাদা অ্যাপ্রোন  এবং সাদা কেডস্    ফলাফল  বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ   সাল পরীক্ষার নাম পরীক্ষার্থী উত্তীর্ণ পাশের হার ২০১৯ এসএসসি ৯২ ৯২ ১০০ ২০২০ এসএসসি ১০২ ১০২ ১০০ ২০২১ এসএসসি ১০২ ১০১ ৯৯.০২   ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।    গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।    খেলাধুলা ও বিভিন্ন সাংস্কৃতিক কর্মকাণ্ড  শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।    সহশিক্ষা কার্যক্রম   এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।   ক্লাব কথন   আইসিটি ক্লাব   বিজ্ঞান ক্লাব  বিতর্ক ক্লাব  সংগীত ও নাট্য ক্লাব   অন্যান্য কার্যক্রম   বিশ্বসাহিত্য কেন্দ্র কর্তৃক পরিচালিত বইপড়া কর্মসূচি   বিএনসিসি  গার্লস্ গাইড  স্কাউট  রেড ক্রিসেন্ট    আরো দেখুন   বুড়িচং উপজেলা  কুমিল্লা জেলা  কুমিল্লা জেলার শিক্ষা প্রতিষ্ঠানের তালিকা    তথ্যসূত্র      বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৯২০-এ ব্রিটিশ ভারতে প্রতিষ্ঠিত বিষয়শ্রেণী:১৯২০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কুমিল্লা জেলার শিক্ষাপ্রতিষ্ঠান বিষয়শ্রেণী:কুমিল্লা জেলার বিদ্যালয়
সোহেল চৌধুরী (১৯ অক্টোবর ১৯৬৩ - ১৮ ডিসেম্বর ১৯৯৮) ছিলেন বাংলাদেশী চলচ্চিত্রের একজন অভিনেতা ও ব্যবসায়ী। বাংলাদেশী গণমাধ্যমে তাকে বাংলাদেশী চলচ্চিত্রের আশি ও নব্বই দশকের একজন জনপ্রিয় অভিনেতা হিসেবে বর্ণনা করা হয়।    প্রাথমিক জীবন  সোহেল চৌধুরী ১৯৬৩ সালের ১৯শে অক্টোবর ঢাকার বনানীতে জন্মগ্রহণ করেন। তার বাবার নাম তারেক আহমেদ চৌধুরী এবং মাতা  নূরজাহান বেগম।    অভিনয় জীবন  ১৯৮৬ সালে সোহেল চৌধুরীর প্রথম অভিনীত চলচ্চিত্র মুক্তি পায়। ১৯৮৪ সালের নতুন মুখের সন্ধানের মাধ্যমে দেশীয় চলচ্চিত্রে প্রবেশ করেন। তিনি সেই বছরেই নির্মাতা এফ কবির চৌধুরী পরিচালিত পর্বত চলচ্চিত্রের মাধ্যমে অভিষেক হয়। তিনি ৩০টিরও বেশি চলচ্চিত্রে অভিনয় করেছিলেন। সোহেল চৌধুরী কয়েকটি ছবিতে পার্শ্ব-চরিত্রে অভিনয় করেন।    চলচ্চিত্রের তালিকা   বছর চলচ্চিত্র পরিচালকনোট ১৯৮৪  পর্বত   এফ. কবীর চৌধুরী ১৯৮৬ভাইবন্ধুদারাশিকো১৯৮৭লক্ষীবধূ তাহের চৌধুরী১৯৮৭জুলি অশোক ঘোষ ১৯৮৮  হীরামতি আমজাদ হোসেন১৯৮৮অবরোধ মহম্মদ হান্নান১৯৮৯বীর বিক্রমআহমেদ সাত্তার ১৯৮৯  বিরহ ব্যথা  চাষী নজরুল ইসলাম ১৯৮৯শান্তিবদরুল আজম১৯৯০জিজ্ঞাসা জহিরুল হক  ১৯৯০  দাঙ্গা ফ্যাসাদ  চাষী নজরুল ইসলাম ১৯৯০লেডি স্মাগলার চাষী নজরুল ইসলাম১৯৯০বজ্রপাত আহমেদ সাত্তার ১৯৯০বীরযোদ্ধা আহমেদ সাত্তার ১৯৯০দুঃখ নেইমীর আব্দুর রাজ্জাক১৯৯১বাদশা ভাইদারাশিকো১৯৯১দোষী মইনুল হোসেন ১৯৯২লৌহ মানব নূর মোহাম্মদ মনি১৯৯২পরমা সুন্দরী এফ কবীর চৌধুরী ১৯৯২আজকের হাঙ্গামামোহাম্মদ হোসেন১৯৯২প্রেমের প্রতিদানফজল আহমেদ বেনজীর১৯৯২কোবরা ই আর খান ১৯৯২আমার ভালবাসাজিয়া আনসারী১৯৯৩লেডি ইন্সপেক্টর শফি বিক্রমপুরী ১৯৯৩প্রেমের দাবি দেবাশীষ সরকার১৯৯৩খুনের বদলাকামরুজ্জামান ১৯৯৩চাঁদাবাজ কাজী হায়াৎ১৯৯৪কালিয়া দেওয়ান নজরুল১৯৯৪মাটির দূর্গদেওয়ান নজরুল১৯৯৪আতঙ্ক এম এম সরকার ১৯৯৪মৃত্যুদণ্ডএ জে রানা১৯৯৪রাজা গুণ্ডারায়হান মুজিব১৯৯৪গ্যাং লিডারদিলীপ সোম১৯৯৪মনের আগুনআহমেদ কামাল১৯৯৪চিরদিনের সাথীদিলীপ সোম১৯৯৫হিংসার আগুনরায়হান মুজিব ১৯৯৫  পাপী শত্রু  কামরুজ্জামান ১৯৯৫প্রতিশোধের আগুনশাহ আলম কিরণ১৯৯৫প্রিয়শত্রু ফজল আহমেদ বেনজীর ১৯৯৫  নয়া তুফান  ইকরাম বিজু১৯৯৫মহাযুদ্ধ চাষী নজরুল ইসলাম১৯৯৭মহান বন্ধুমোহাম্মদ আসলাম  ব্যক্তিগত জীবন ও মৃত্যু ১৯৮৬ সালে সোহেল চৌধুরী তার সহ-অভিনেত্রী পারভীন সুলতানা দিতিকে বিবাহ করেন। দিতির সাথে সাংসারিক জীবনে তাদের দুই  সন্তান আছে। ১৯৮৭ সালে জন্ম হয় দিতি-সোহেল দম্পতির প্রথম সন্তান লামিয়া চৌধুরীর। ১৯৮৯ সালে এ দম্পতির ছেলে দীপ্ত চৌধুরীর জন্ম হয়। নব্বই দশকের মাঝামাঝি সময়ে দিতি ও সোহেল চৌধুরীর দাম্পত্য জীবনের বিচ্ছেদ ঘটে। ১৯৯৮ সালের ১৮ ডিসেম্বর বনানীর ১৭ নম্বর রোডের আবেদীন টাওয়ারে ট্রাম্পস ক্লাবের নিচে সোহেলকে গুলি করে হত্যা করা হয়।   তথ্যসূত্র  বহিঃসংযোগ    বিষয়শ্রেণী:১৯৬৩-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:বাংলাদেশী নাট্য অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:হবিগঞ্জ জেলার ব্যক্তি বিষয়শ্রেণী:ঢাকায় খুন হওয়া ব্যক্তি বিষয়শ্রেণী:খুনের শিকার পুরুষ বিষয়শ্রেণী:বাংলাদেশী খুনের শিকার
আহমেদ ১৪ শ শতাব্দীতে আনাতোলিয়ায় তুর্কি কারামান বেইলিকের একজন স্বল্পমেয়াদী বে ছিলেন। তিনি তাঁর পিতা ইব্রাহিম বেয়ের স্থলাভিষিক্ত হন। তবে তাঁর উত্তরাধিকার গ্রহণের তারিখ জানা যায়নি। একটি উৎস অনুসারে, তিনি ১৩৫০ সালে মঙ্গোলদের বিরুদ্ধে যুদ্ধের সময় শহীদ হন।Prof. Yaşar Yüce-Prof. Ali Sevim: Türkiye tarihi Cilt I, AKDTYKTTK Yayınları, İstanbul, 1991 p 245 তথ্যসূত্র  বিষয়শ্রেণী:কারামান বেইলিক বিষয়শ্রেণী:১৩৫০-এ মৃত্যু বিষয়শ্রেণী:তুর্ক শাসক বিষয়শ্রেণী:জন্মের সাল অজানা বিষয়শ্রেণী:১৪শ শতাব্দীর শাসক বিষয়শ্রেণী:১৪শ শতাব্দীর এশিয়ার রাজশাসক
১৯৯১ এএফসি মহিলা চ্যাম্পিয়নশিপ ছিল এই এএফসি মহিলা চ্যাম্পিয়নশিপের অষ্টম আসর। ১৯৯১ সালের ২৬ মে থেকে ৮ জুন পর্যন্ত ফুকুওকা, জাপানে এই চ্যাম্পিয়নশিপ অনুষ্ঠিত হয়। ১৯৯১ এএফসি মহিলা চ্যাম্পিয়নশিপে মোট নয়টি দল অংশগ্রহণ করে। এই চ্যাম্পিয়নশিপকে ১৯৯১ ফিফা মহিলা বিশ্বকাপের বাচাইপর্ব হিসেবেও বিবেচনা করা হয়েছিল।   প্রথম রাউন্ড   গ্রুপ এ   দলপয়েন্টখেলেছেজয়ড্রহারস্বগোবিগো৬৩৩০০২৩১৩৩১১১৯৩৩৩১১১৪১০০ ৩০০৩০২২   গ্রুপ বি   দলপয়েন্টখেলেছেজয়ড্রহারস্বগোবিগো৮৪৪০০২৭১৬৪৩০১২৫১৩৪১১২৩৯৩ ৪১১২১২৪০ ৪০০৪০২১   নক-আউট পর্ব   সেমি ফাইনাল    তৃতীয় স্থান নির্ধারনী    ফাইনাল    বিজয়ী    বহিঃসংযোগ   Tables & results at RSSSF.com  বিষয়শ্রেণী:১৯৯১-এ এশীয় ফুটবল বিষয়শ্রেণী:১৯৯১-এ মহিলা ফুটবল বিষয়শ্রেণী:এএফসি নারী কাপ বিষয়শ্রেণী:স্বাগতিক জাপানে আন্তর্জাতিক নারী ফুটবল প্রতিযোগিতা বিষয়শ্রেণী:এএফসি নারী এশীয় কাপ আসর
থাম্ব|আটচালা শিব মন্দির,বড়িশা,ভারত বড়িশা দক্ষিণ কলকাতার একটি লোকালয়। এটি বিখ্যাত জমিদার সাবর্ণ রায়চৌধুরীর বাসভবনের জন্য এবং বিখ্যাত ভারতীয় ক্রিকেটার সৌরভ গঙ্গোপাধ্যায়ের জন্মস্থল হিসেবে খ্যাত। ঐতিহাসিকভাবে এটি কলকাতার সবচেয়ে পুরনো এলাকাগুলির একটি।  অবস্থান বড়িশা কলকাতা শহরের কেন্দ্র এস্প্লেনেড থেকে ১০ কিলোমিটার দক্ষিণ-পশ্চিমে অবস্থিত। আদিতে এটি একটি আলাদা গ্রাম ছিল। বর্তমানে এটি কলকাতা কলকাতা পৌরসংস্থার  অন্তর্গত ও চারটি ওয়ার্ডে বিভক্ত : ১২৩, ১২৪, ১২৫ ও ১২৬। উত্তরে বিবেকানন্দ মহিলা কলেজ থেকে শুরু করে দক্ষিণে ঠাকুরপুর পর্যন্ত এলাকাটির বিস্তার। বড়িশার মাঝখান দিয়ে ডায়মন্ড হার্বার রোড ও জেমস লং সরণী চলে গিয়েছে।  দর্শনীয় স্থান বড়িশার দর্শনীয় স্থানের মধ্যে আছে বড়িশা উচ্চ-বিদ্যালয়(১৮৫৬সন),বেহালা চৌরাস্তা, শখের বাজার, সাবর্ণ সংগ্রহশালা, ডগলাস গ্রাউন্ড, চণ্ডী মন্দির ও  শতাব্দী প্রাচীন মেলা । এছাড়াও এখানে "দাদা" তথা ভারতীয় পুরুষ দলের প্রাক্তন অধিনায়ক সৌরভ গাঙ্গুলির আদি বাসভবন অবস্থিত।  বিষয়শ্রেণী:দক্ষিণ কলকাতার পাড়া বিষয়শ্রেণী:কলকাতার পাড়া
পীতমপুরা মেট্রো স্টেশন দিল্লি মেট্রোর রেড লাইনে পীতমপুরা লোকালয়ে অবস্থিত।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  পূর্বদিকগামীগন্তব্য স্টেশন →শহীদস্থল পরবর্তী স্টেশন কোহাট এনক্লেভপশ্চিমদিকগামী → গন্তব্য স্টেশন ←রিঠালা পরবর্তী স্টেশন রোহিণী পূর্বপার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৪-এ চালু রেলওয়ে স্টেশন
আবু মুহাম্মদ সুলাইমান ইবনে মিহরান আল-আসাদি আল-কাহিলি (سليمان بن مهران; আল-আ'মাশ (الأعمش, ৬৮০—৭৬৫) নামেও পরিচিত) ছিলেন তাবেয়ীন প্রজন্মের একজন মুসলিম পণ্ডিত। তিনি একজন উল্লেখযোগ্য মুহাদ্দিস এবং কারী ছিলেন। তার দৃষ্টিশক্তি খারাপ হওয়ার কারণে লোকেরা তাকে আল-আ'মাশ বলে ডাকত।  জীবনী  আল-আ'মাশ ৬৮০ সালে (৬১ হিঃ) কুফায় জন্মগ্রহণ করেন।  তিনি বনু আসাদ গোত্রের কাহিল বংশের একজন স্বাধীন ব্যক্তি ছিলেন। তার বাবা ইরানের দামাভান্দ থেকে কুফায় চলে এসেছিলেন।   আল-আ'মাশ কুফায় ৭৬৪ সালে (১৪৭ হিজরি) মারা যান, কিন্তু অধিকাংশ ইতিহাসবিদ বলেন যে, তিনি রবিউল আউয়াল ৭৬৫ খ্রিস্টাব্দে (১৪৮ হিজরি) মারা যান।   তার উল্লেখযোগ্য শিক্ষার্থীদের মধ্যে আবু হানিফা,  আব্দুল্লাহ ইবনে মুবারক, সুফইয়ান সাওরী, সুফিয়ান ইবনে উয়াইনাহ এবং আল ফুয়াইল ইবনে আইয়াহ অন্তর্ভুক্ত রয়েছেন।    তথ্যসূত্র     বিষয়শ্রেণী:৬৮০-এ জন্ম বিষয়শ্রেণী:৭৬৫-এ মৃত্যু বিষয়শ্রেণী:৮ম শতাব্দীর আরব ব্যক্তি বিষয়শ্রেণী:৭ম শতাব্দীর আরব ব্যক্তি বিষয়শ্রেণী:তাবেয়ী বিষয়শ্রেণী:হাদিস বর্ণনাকারী তাবেয়ী
শীলা ভাটিয়া একজন ভারতীয় কবি, নাটক লেখিকা, মঞ্চ ব্যক্তিত্ব এবং দিল্লী আর্ট থিয়েটারের প্রতিষ্ঠাতা ছিলেন। এটি একটি ফোরাম যেটি ভারতীয় আর্ট এর ধরনকে উৎসাহিত করে। পাঞ্জাবি অপেরা, একটি ভারতীয় নৃত্য নাটকের ধরন, এই ধরনটি শিলা ভাটিয়ার হাত ধরেই তৈরি হয়েছে। ১৯৭১ সালে, ভারত সরকারের চতুর্থ ভারতীয় বেসামরিক পদক পদ্মা শ্রীতে ভূষিত হন।  প্রায় এক যুগ পরে, ১৯৮২ সালে তিনি সঙ্গীত নাটক একাডেমি পুরস্কারে ভূষিত হন। ১৯৯৭ সালে কালিদাস সম্মান পুরস্কারে ভূষিত হন।  জীবনী ১৯১৬ সালের ১ মার্চ শিলা ভাটিয়া জন্মগ্রহণ করেন। তার জন্মস্থান ব্রিটিশ ভারতের শিয়ালকটে, বর্তমানে স্থানটি পাকিস্কনের অন্তর্ভুক্ত। বিএ ডিগ্রি লাভের পর তিনি শিক্ষায় ডিগ্রি অর্জন করেন এবং লাহোরে একজন গণিতের শিক্ষক হিসেনে জীবিকা শুরু করেন। তিনি নিজেকে ভারতীয় স্বাধীনতা সংগ্রামেও সম্পৃক্ত করেন। এরপরে তিনি দিল্লী ফিরে আসেন যেখানে তিনি দিল্লী আর্ট থিয়েটার প্রতিষ্ঠা করেন। এছাড়া তিনি ডিপার্টমেন্ট হেড হিসেবে ন্যাশনাল স্কুল অব ড্রামাতেও চাকুরি করেন।  শিলা ভাটিয়ার প্রথম প্রডাকশন ছিল "উপতক্যার ডাক", যা ছিল সঙ্গীত নাটক। এরপরে আরও ৬০ টি সৃষ্টিকর্ম তিনি তৈরি করেছেন। যেমন হিয়ার রঞ্জা (১৯৫৭), দরদ আগেয়া ডাবে পাওন (১৯৭৯), সুলগাদা দারিয়া (১৯৮২), ওমর খৈয়াম (১৯৯০), নসীব (১৯৯৭), চান বদলা দে, লোহা কুট গালিব কওন থা এবং পাঞ্জাবের নাদির শাহ, কেইসা ইয়েহ আওরাত হে (১৯৭২), হাওয়া সে হিপি টাক (১৯৭২), ইয়েহ মেরি ইশক নাহিন আসান (১৯৮০) উর্দুতে। তিনি ফাইজ আল ফাইজের ভক্ত ছিলেন। এছাড়া ভাটিয়া ১০ টি বইও লিখেছেন।  ১৯৭১ সালে ভারত সরকার তাকে পদ্মা শ্রী পদকে ভূষিত করেন। ১৯৮২ সালে সঙ্গীত নাটক একাডেমি পুরস্কার লাভ করেন। পরের বছর পরপর পাঞ্জাবি আর্টস কাউন্সিল পুরস্কার এবং গালিব পুরস্কার লাভ করেন। ১৯৮৬ সালে দিল্লী প্রশাসনের পক্ষ থেকে শ্রেষ্ঠ পরিচালকের পুরস্কার লাভ করেন। ১৯৯৭ সালে কালিদাস সম্মান পুরস্কার লাভ করেন। এছাড়া তিনি উর্দু একাডেমি এওয়ার্ডও লাভ করেন। ২০০০ সালে পাঞ্জাবি একাডেমি তাকে পরম সহীত সম্মান পদকে ভূষিত করেন।  শিলা ভাটিয়া ১৭ই ফেব্রুয়ারি ২০০৮ সালে, ৯১ বছর বয়সে মৃত্যুবরণ করেন।   তথ্যসূত্র   বিষয়শ্রেণী:১৯১৬-এ জন্ম বিষয়শ্রেণী:২০০৮-এ মৃত্যু বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:পাঞ্জাব, ভারতের নারী ব্যবসায়ী বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:ভারতীয় নারী নাট্যকার বিষয়শ্রেণী:ভারতীয় মঞ্চ পরিচালক বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:ভারতীয় নারী কবি বিষয়শ্রেণী:ভারতীয় নারী মঞ্চ পরিচালক বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:পাঞ্জাব, ভারতের ব্যবসায়ী বিষয়শ্রেণী:পাঞ্জাব, ভারতের লেখিকা বিষয়শ্রেণী:শিয়ালকোটের ব্যক্তি
বদরুন্নেসা ডালিয়া, (জন্ম: ১ মার্চ ১৯৭০) যিনি ডালিয়া নামেও পরিচিত, হলেন একজন প্রধান ধারার নজরুলগীতি  এবং রবীন্দ্রসঙ্গীতে পুরস্কার অর্জনকারী গায়িকা, অভিনেত্রী এবং সঙ্গীত শিক্ষক। ডালিয়া বিভিন্ন ধারার সঙ্গীতশিল্পী হিসেবে তার তার বহুমূখী প্রতিভার জন্য প্রসিদ্ধ।  প্রাথমিক জীবন এবং পটভূমি    ডালিয়া ১৯৭০ সালে নরসিংদীতে জন্মগ্রহণ করেন। তার বড় ভাই আসিফুল হুদা বাংলাদেশের একজন ব্যঙ্গচিত্র অঙ্কনকারী (কার্টুনিস্ট)। তার ছোট ভাই সুমন রাহাতও একজন গায়ক। ১৯৮৮ সালে ডালিয়া বিসিএস আমলাতন্ত্রবাদী আল-নূরী ফয়েজুর রেজাকে বিয়ে করেছিলেন। ডালিয়া দুই পুত্রের মা। তিনি উস্তাদ মফিজুল ইসলাম ও আবিনাশ গোস্বামী থেকে শাস্ত্রীয় সংগীতে শিক্ষা গ্রহণ করেন। পরে তিনি সুধীন দাশ ও সোহরাব হোসেনের কাছ থেকে নজরুল সংগীত শিখেছিলেন।  তথ্যসূত্র  বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:নরসিংদী জেলার ব্যক্তি বিষয়শ্রেণী:বাংলাদেশী লোকশিল্পী বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাঙালি সঙ্গীতশিল্পী বিষয়শ্রেণী:বাংলাদেশী নেপথ্য সঙ্গীতশিল্পী
thumb|দাপ্তরিক প্রতিকৃতি, ২০১৭ ড্যানিয়েল স্টিফেন জেইচনার (জন্ম ৯ নভেম্বর ১৯৫৬) হলেন একজন ব্রিটিশ লেবার পার্টির রাজনীতিবিদ যিনি ২০১৫ সাল থেকে কেমব্রিজের সংসদ সদস্য (এমপি) হিসাবে দায়িত্ব পালন করেছেন।   সংসদীয় কর্মজীবন  জেইচনার ২০১৫ সালের সাধারণ নির্বাচনে ৩৬% ভোট এবং ৫৯৯ সংখ্যাগরিষ্ঠতা নিয়ে কেমব্রিজের এমপি হিসাবে সংসদে নির্বাচিত হন। তিনি ১৮ সেপ্টেম্বর ২০১৫-এ ছায়া পরিবহন মন্ত্রী হিসেবে নিযুক্ত হন (বাস, বাইক এবং হাঁটার দায়িত্ব সহ)।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:অস্ট্রীয় বংশোদ্ভূত ব্রিটিশ ব্যক্তি বিষয়শ্রেণী:কিংস কলেজ, কেমব্রিজের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:উইকিউপাত্ত ও উইকিপিডিয়াতে দাপ্তরিক ওয়েবসাইট ভিন্ন বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:লেবার ফ্রেন্ডস অব প্যালেস্টাইন অ্যান্ড দ্য মিডল ইস্ট